UPSC Exam | Kolkata Metro | ইউপিএসসি পরীক্ষার জন্য আগামী রবিবার অতিরিক্ত মেট্রো

কলকাতা: আগামী রবিবার পশ্চিমবঙ্গ সিভিল সার্ভিস (Civil Services Exam) পরীক্ষা। সেই কারণে বড় সিদ্ধান্ত নিল কলকাতা মেট্রো রেল (Metro Rail) কর্তৃপক্ষ। আগামী ২৮ মে অতিরিক্ত মেট্রো  (Metro) চালানো হবে। রবিবার মেট্রো রেলের তরফে এই ঘোষণা করা হয়েছে। পরীক্ষার্থীদের পরীক্ষা কেন্দ্রে পৌঁছতে যাতে কোনওরকম অসুবিধা না হয়, তার জন্যই এই সিদ্ধান্ত নেওয়া হয়েছে।

প্রতি রবিবার কবি সুভাষ থেকে দক্ষিণেশ্বর রুটে ১৩০ টি মেট্রো চলে। তবে আগামী রবিবার সিভিল সার্ভিস দক্ষিণেশ্বর থেকে কবি সুভাষ রুটে ১৪৬টি মেট্রো চলবে। এর মধ্য আপ ও ডাউন লাইনে ৭৩টি করে ট্রেন চলবে। মেট্রোর সময়সূচীতেও কিছু বদল করা হয়েছে। অন্যান্য দিন রবিবারগুলিতে সকাল ৯টায় কবি সুভাষ ও দক্ষিণেশ্বর থেকে প্রথম মেট্রো চালু হয়। তবে আগামী রবিবার সকাল ৭ টা থেকেই চালু হয়ে যাবে মেট্রো। তবে শেষ পরিষেবার কোনও পরিবর্তন নেই। প্রথম মেট্রো কবি সুভাষ থেকে ছাড়বে সকাল ৭টায়। শেষ মেট্রো ছাড়বে ৯টা ৪০ মিনিটে। অন্য দিকে দক্ষিণেশ্বর থেকে প্রথম মেট্রো সকাল ৭টায় ছাড়বে। শেষ মেট্রো ছাড়বে ৯টা ২৮ মিনিটে।

আরও পড়ুন:Nadia | CPIM | Congress | তৃণমূলকে হারিয়ে নদিয়ায় আরও একটি সমবায় দখল বাম-কংগ্রেস জোটের

পূর্ব রেলের মুখ্য জনসংযোগ আধিকারিক কৌশিক মিত্র বলেন, “২৮ মে রবিবার সিভিল সার্ভিস পরীক্ষা হবে। এই জন্য মেট্রো রেল কর্তৃপক্ষ একটি সিদ্ধান্ত নিয়েছে। সেই সিদ্ধান্ত অনুযায়ী পাওয়ার ব্লকের যে সিদ্ধান্ত নেওয়া হয়েছিল সেটি আপাতত বাতিল করা হয়েছে। ওইদিন অর্থাৎ রবিবার আমরা ১৪৬ ট্রেন চালাচ্ছি। যেটা সাধারণত আমরা ১৩০টি ট্রেন চালিয়ে থাকি। প্রথম ট্রেন চালু হবে কবি সুভাষ ও দক্ষিণেশ্বর থেকে সকাল সাতটায়। এটা সাধারণত রবিবার দিন সকাল ন’টায় চালু হয়। তবে শেষ ট্রেনটি রাত্রি ৯টা ২৭ মিনিটে কবি সুভাষ এবং দক্ষিণেশ্বরে থাকছে।”