ভিড় সামাল দিতে ষষ্ঠীর দিনেও মধ্যরাত পর্যন্ত মেট্রো পরিষেবা

কলকাতা: মেট্রোকে (Metro) কলকাতার লাইফ লাইন (Life Line) বলা হয়। কলকাতা রাস্তায় যান যন্ত্রণা থেকে মুক্তি পেতে অধিকাংশ যাত্রীরাই (Passengers) মেট্রোকে বেছে নেন। আর পুজোর সময় তো কোনও কথাই নেই। মেট্রোর হাত ধরে উত্তর থেকে দক্ষিণ পর্যন্ত ঠাকুর দেখে ফেলার মতো সস্তায়, কম ক্লান্তিকর উপায় বোধহয় আর দ্বিতীয় নেই৷ দর্শনার্থীদের সুবিদার্থে সপ্তমী থেকে প্রতিবারই স্পেশাল মেট্রোর ব্যবস্থা করে মেট্রো কর্তৃপক্ষ। এবারও তার অন্যথা হয়নি। সিদ্ধান্ত হয়েছিল পুজোর ভিড় সামাল দিতে সপ্তমী, অষ্টমী ও নবমীতে রাতভর চলবে মেট্রো।

মহালয়া থেকেই কলকাতার পুজো মণ্ডপে দেখা গিয়েছিল দেদার ভিড়ের ছবি। তৃতীয়া, চুতুর্থী পঞ্চমীতে মেট্রোয় হয়েছে রেকর্ড ভিড়। এই পরিস্থিতিতে বড় সিদ্ধান্ত নিল কলকাতা মেট্রো। ভিড়ের ঠেলা সামাল দিতে ষষ্ঠীতেও মধ্যরাত পর্যন্ত মেট্রো চালানোর সিদ্ধান্ত নেওয়া হয়েছে। যদিও আগেই বলা হয়েছিল যাত্রীদের সুবিধার্থে পঞ্চমী এবং ষষ্ঠীতে কলকাতায় ২৮৮ টি মেট্রো চলবে ।

আরও পড়ুন: মহানগরীর বুকে নামল উৎসবের বিক্রম

শুক্রবার এক বিবৃতি জারি করে কলকাতা মেট্রোর তরফে এই সিদ্ধান্তের কথা জানানো হয়েছে। সেখানে বলা হয়েছে, পশ্চিমবঙ্গ সরকারের অনুরোধ আমরা রেখেছি। সিদ্ধান্ত নেওয়া হয়েছে আগামী ২৭ অক্টোবর পর্যন্ত কবি সুভাষ থেকে দমদম পর্যন্ত মধ্যরাত পর্যন্ত মেট্রো চালানো হবে। প্রথম সার্ভিস মিলবে সকাল ৬টা ৫০ মিনিটে। শেষ পরিবেষা মিলবে ১১টা ১০ মিনিটে। ব্যস্ত সময়ে প্রতি ৬ অথবা ৭ মিনিট অন্তর মেট্রো পাওয়া যাবে বলে খবর। অন্যদিকে মেট্রোর তরফে জানানো হয়েছে আগামী ২৭ অক্টোবর ২৩৪টির বদলে ২৫২টি মেট্রো চলবে নর্থ-সাউথ ব্লু লাইনে।